《六月十四日观云有作》
宋代·张九成

深深萧寺足幽居，寝饭行藏亦自如。
仰识白云天外意，俯看青史古人书。
摩挲方雨生无愧，周览山川气有余。
不用棹舟江海去，清风明月是吾庐。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。